
డీల్ విలువ రూ.1,160 కోట్లు ముంబై : పిరామల్ ఎంటర్ప్రైజెస్ మళ్లీ ఫార్మా వ్యాపారంపై దృష్టి పెడుతోంది. అమెరికా మార్కెట్లో మంచి డిమాండ్ ఉన్న సరికొత్త మందులపై ప్రత్యేక దృష్టి పెట్టింది. విదేశీ కంపెనీల నుంచి కూడా అలాంటి వినూత్న ఔషధాల తయారీ, మార్కెటింగ్ హక్కులు కొనుగోలు చేస్తోంది. ఇందులో భాగంగా బ్రిటన్కు చెందిన మాలిన్క్రాడ్ ఎల్ఎల్సి అనే కంపెనీ నుంచి కొన్ని మందుల పోర్టుఫోలియోని రూ.1,160 కోట్లకు కొనుగోలు చేసింది. ఇందులో కండరాల వ్యాధి చికిత్సలో ఉపయోగించే ‘గబ్లోఫిన్’తో పాటు నొప్పుల నివారణకు సంబంధించి ప్రస్తుతం అభివృద్ధి దశలో ఉన్న మరో మూడు మందులు కూడా ఉన్నాయి. ఈ కొనుగోలుతో అమెరికా మార్కెట్లో తమ స్థానం మరింత పటిష్టమవుతుందని పిరామల్ ఎంటర్ప్రైజెస్ చైర్మన్ అజయ్ పిరామల్ విలేకరులతో చెప్పారు. వచ్చే మూడేళ్లలో ఈ ఔషధాల అమ్మకాలు బాగుంటే పిరామల్ గ్రూపు, బ్రిటిష్ కంపెనీకి మరో 3.2 కోట్ల డాలర్లు చెల్లించాల్సి ఉంటుంది. దీనితో పాటు హెల్త్కేర్, ఆర్థిక సేవల వ్యాపారాలను రెండు కంపెనీలుగా విభజించాలని కూడా పిరామల్ ఎంటర్ప్రైజెస్ నిర్ణయించింది.

deal viluva roo.1,160 kotlu mumbai : piramal enterprises malli farma vyaapaarampai drushti pedutondi. america marketlo manchi demand unna sarikotta mandulapai pratyeka drushti pettindi. videshee companyla nunchi kuudaa alanti vinuutna aushadhaala tayaarii, marcheting hakkulu konugolu chestondi. indulo bhagamga britonku chendina malincrad ellsi ane company nunchi konni mandula portufolioni roo.1,160 kotlaku konugolu chesindi. indulo kandaraala vyaadhi chikitsalo upayoginche ‘gablophin’thoo paatu noppula nivaaranaku sambandhinchi prastutam abhivruddhi dasalo unna maro moodu mandulu kuudaa unnaayi. ee konugoluto america marketlo tama sthaanam marinta patishtamavutundani piramal enterprises chairman ajay piramal vilekarulatho cheppaaru. vache moodellalo ee aushadhaala ammakaalu bagunte piramal groopu, british kampeneeki maro 3.2 kotla daalarlu chellinchaalsi untundi. deenitho paatu helthker, aardhika sevala vyaapaaraalanu rendu companyluga vibhajinchaalani kuudaa piramal enterprises nirnayinchindi.